# Ante

Ante (Anthé en francés) es una comuna agenesa$^,$, situada dins lo departament d'Òut e Garona e la region de Novèla Aquitània, ancianament d'Aquitània.

## Geografia
### Perimètre del territòri

Comunas confrontantas de Ante :
| | Casin de Ròca | Tornon d'Agenés |
| Valelhas (Tarn e Garona) | | |
| | Recacòrn (Tarn e Garona) | Montagut de Carcin (Tarn e Garona) |
Ante e Recacòrn se tòcan, mès per qualques desenats de mètres.

## Toponimia

Entre las fòrmas ancianas, n'i a que presentan una aglutinacion de la preposicion de, fenomèn que foguèt pas definitiu : Ante (parrochia d'~), al sègle XIII, Dante (castrum d'~), en 1259, Ante (honor d'~), en 1259, Ante (castrum de ~), en 1271, Ante (castrum de ~), parrochie de Somvals, de Sancte Fide, en 1291, Ante (capella de ~ et de Sonval), en 1326, Dante (Sancte Fidis ~ et de Sonval), en 1520.
Quitament en francés, l'accent tonic pòrta sus la primièra sillaba (['aŋte] en occitan). Lo nom d'Ante poiriá venir dels cognomina Antero o Anteros, accentuats sus l'iniciala e emplegats sols (sense sufixe), mas cap atestacion presenta d'r finala, çò que fa que Bénédicte Boyrie-Fénié aima mai se prononciar pas, e que sos collègas an pas donat d'explicacion tanpauc. Pr'aquò, i a mai de noms utilisables qu' Antero(s). A l'epòca d'Albèrt Dauzat, coneissián dejà Antenus, definit coma « latin » e que Delamarre presenta coma gallic. Lo nom de persona (de propietari) Antenos ven toponime en prenent la fòrma neutra, *Antenon. L'evolucion supausada es *Anteno > *Anten > *Anté (amudiment de -n final « instable », abans las primièras atestacions). Dins *Anté, l'accent tonic es sus la segonda sillaba, mès la primièra demanda mai d'esfòrç articulatòri, « pesa » mai, per doás rasons : perqué l'iniciala es vocalica (*Anté demanda mai d'esfòrç que, per exemple, *Canté), perqué la vocala es seguida de nasala (*Anté demanda mai d'esfòrç que *Até). Ne resulta un reculament de l'accent tonic cap a la sillaba que mai pesa : *Anté > Ante, a una data inconeguda; cal precisar çaquelà que las atestacions permeton pas d'o saber : i aviá pas d'accent escrit abans lo sègle XVI.

## Istòria

Ante foguèt regropada ambe Tornon d'Agenés abans 1806 e restablida coma comuna en 1876.

## Administracion

Lista dels cònsols successius :
| Periòde | Periòde | Identitat |
| 2007 | 2026 | Pierre Allemand |
| març de 2001 | 2007 | Pierre Couve |
| març de 1965 | 2001 | Pierre Gava |
| mai de 1945 | 1965 | Joseph Boutolleau |
| 1944 | 1945 | Pierre Dubois |
| 1940 | 1944 | Henri Sirech |
| 1919 | 1940 | Jean Cassang |
| 1915 | 1919 | Jean MARIE |
| 1912 | 1915 | Jean Cassang |
| 1908 | 1912 | Jean BAQUES |
| 1896 | 1908 | Jean Sirech |
| 1888 | 1896 | Jean Barrières |
| 1876 | 1888 | Louis Fresquet |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Tornon d'Agenés; es ara del canton de Le Fumelois (en francés). L'intercomunalitat es Fumèl Val d'Òut.

## Demografia

modificar « persona »  v · d · m 
Evolucion demografica Populacion comunala actuala (2013): 197, totala: 203 :
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 511 | 474 | 471 | 439 | 420 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 388 | 383 | 350 | 307 | 329 | 311 | 305 | 288 | 288 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 235 | 235 | 203 | 218 | 202 | 208 | 215 | 208 | 202 207 |
| 2009 | 2010 |
| 195 201 | 189 195 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 200 abitants e la densitat èra de 14,36 ab/km².

## Veire tanben

* Comunas d'Òut e Garona

## Nòtas

* ↑ https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom
* ↑ https://archive.org/stream/pouillhistoriq00dure#page/366/mode/2up
* 1 2 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 48
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 21, a Anthenay
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 53, anten(i)ācon
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 17
* ↑ http://cassini.ehess.fr/cassini/fr/html/fiche.php?select_resultat=939
* ↑ https://www.annuaire-mairie.fr/ancien-maire-anthe.html
* Portau de Guiana